

**PROPOZÍCIE**

**3. ROČNÍK PREKÁŽKOVÉHO BEHU LESOM HUTŇANSKÁ ŠELMA**

**Športové podujatie pre deti aj dospelých. Staň sa aj Ty Hutňanskou šelmou!**

 **TERMÍN**: 27.05.2023

**ŠTART DETI DO 15 rokov**: od 10.00

**ŠTART DOSPELÍ A DETI NAD 15 ROKOV**: od 13.00

**PREZENTÁCIA PRETEKÁROV**: DETI do 15 rokov od 9.00, ukončenie 9.45 dospelí a deti nad 15 rokov od 12.30, ukončenie 13.00

**MIESTO KONANIA**: Remeselný šenk za Holubnicou, Novoveská Huta (bývalý Farmársky dvor)

**ORGANIZÁTOR**: Mesto Spišská Nová Ves v spolupráci s FitLES a CVČ Adam a ďalší partneri:

Lesy Mesta Spišská Nová Ves, s.r.o., Klub Mladých SNV

**RIADITEĽ PRETEKOV**: Ing. Zuzana Víťazková FitLES

**DĹŽKA TRATE, POČET PREKÁŽOK DETI DO 15 ROKOV**: Beh 1,6 km / 15 prekážok

*Deti do 10 rokov bude na trati sprevádzať rodič/zákonný zástupca, prípadne iný rodinný príslušník, pre deti od 10-15 rokov je sprevádzanie na trati na rozhodnutí rodiča/ zákonného zástupcu.*

**DĹŽKA TRATE, POČET PREKÁŽOK DOSPELÍ A DETI NAD 15 ROKOV**: Beh 6 km/20 prekážok

**DRUHY PREKÁŽOK**: rôzne napr. vyžadujúce preskakovanie, šplh, balanc, hod na cieľ, plazenie, vedomostné, silové, zamerané na rozvoj pozornosti a iné, **TERÉN TRATÍ**: lesné a poľné cesty, potok

**ONLINE REGISTRÁCIA**: prihlasovací formulár bude zverejnený na stránke CVČ Adam – [www.cvcadam.sk](http://www.cvcadam.sk/) od 5.5.2023 18.00 hod. do 25.5.2023 do 18.00 hod.

**ŠTARTOVNÉ PRI ONLINE REGISTRÁCII**: Deti do 15 rokov **ZDARMA**

 Deti nad 15 rokov a dospelí **10 eur/osoba**

**ŠTARTOVNÉ SA PLATÍ NA MIESTE, V DEŇ KONANIA PRETEKOV, PRI REGISTRÁCII**

**ŠTARTOVNÉ ZAHŔŇA**: občerstvenie – (guláš/dospelí , keksík/dieťa) , medailu Hutňanská šelma, čelenku Hutňanská šelma, možnosť súťažiť o ceny v kategóriách, lístok do tomboly. **Pretekári, ktorí sa neregistrujú vopred online, budú súťažiť bez nároku na občerstvenie , medailu a čelenku.**

KAŹDÝ ZAREGISTROVANÝ ÚČASTNÍK SI PRI ONLINE REGISTRÁCII STIAHNE NA STRÁNKE www.cvcadam.sk DOKUMENTY: **„Reverz“** (viď informácia nižšie), **Propozície pretekov** a **Dokument** obsahujúci zaujímavé otázky a odpovede o prírode , ktorý si môže každý naštudovať, aby bol pripravený na zdolanie vedomostnej prekážky.

**OCENENIA V KATEGÓRIÁCH**: Deti do 6 rokov vrátane, dievčatá, chlapci, prvé 3 miesta

 Deti od 7-9 rokov vrátane, dievčatá chlapci, prvé 3 miesta

 Deti od 10-14 rokov vrátane, dievčatá chlapci, prvé 3 miesta

 Muži a chlapci 15-19 rokov vrátane, prvé 3 miesta

 Ženy a dievčatá 15-19 rokov vrátane, prvé 3 miesta

 Muži a chlapci 20-35 rokov vrátane, prvé 3 miesta

 Ženy a dievčatá 20-35 rokov vrátane, prvé 3 miesta

 Ženy 36-49 rokov vrátane, prvé 3 miesta

 Muži 36-49 rokov vrátane, prvé 3 miesta

 Ženy nad 50 rokov, prvé 3 miesta

 Muži nad 50 rokov, prvé 3 miesta

*Organizátor si vyhradzuje právo na zmenu predpokladaných oceňovaných kategórii, v závislosti od konečného počtu zaregistrovaných pretekárov a ich veku.*

**ZÓNA PRE NAJMENŠÍCH:** na lúke v blízkosti štartu bude pre najmenších pretekárov, pre ktorých je detská trať ešte náročná, pripravený malý okruh s prekážkami.

**VYHLÁSENIE VÍŤAZOV:** PO DOBEHNUTÍ POSLEDNÉHO PRETEKÁRA – štart dospelých a detí nad 15 rokov bude až po vyhlásení výsledkov kategórií detí do 15 rokov.

**PODPIS INFORMOVANÉHO SÚHLASU A „REVERZU“**: pri online registrácii si každý registrovaný pretekár stiahne *tlačivo „ INFORMOVANÝ SÚHLAS A VZDANIE SA PRÁVA, UVOĽNENIE ZODPOVEDNOSTI, DOHODA O NEŽALOVANÍ A NEOBMEDZENOM POUŹÍVANÍ OBRAZU“*, toto je potrebné vytlačiť si a odovzdať vypísané pri registrácii v deň konania pretekov

**ZDRAVOTNÁ SLUŽBA** – zabezpečená

**SPRIEVODNÝ PROGRAM** – po vyhlásení výsledkov kategórie dospelí a deti nad 15 rokov posedenie pri ohni s gitarou, spevom a iné...Možnosť opekania.

**0BČERSTVENIE**: na mieste je prevádzkovaný bufet s možnosťou zakúpenia teplých a studených nápojov, pochutín.

**PARKOVANIE:** Podujatie sa bude konať v príjemnom lesnom prostredí. **Svoj príchod do Novoveskej Huty si naplánujte v dostatočnom časovom predstihu.** Možnosť parkovania bude na parkovisku pod lesom, vzdialeného od miesta konania pretekov cca 300 m, nachádzajúcom sa na pravej strane od značky Zákaz vjazdu na cestu do Rybníkov. **Od 9.00 bude od parkoviska smerom k miestu pretekov zabezpečená aj špeciálna kyvadlová doprava – konský povoz.** Do Novoveskej Huty sa môžete dostať aj pomocou MHD č. 3, 12, parkovanie áut je možné i pri pohostinstve Poľovník. Odtiaľ je na miesto pretekov pešo asi 2 km.

**ĎALŠIE INFORMÁCIE**: Prekážky aj trať bude pripravená tak, aby bola vhodná pre všetky vekové kategórie a rôzne fyzicky zdatných pretekárov. Cieľom podujatia je podpora aktívneho trávenia času v prírode, rozvoja prirodzeného, zdravého pohybu a obratnosti.**Pri každej prekážke bude stáť dobrovoľník**, ktorý bude kontrolovať jej správne zdolanie a zároveň dozerať na bezpečnosť. Ak sa pretekárovi nepodarí zdolať prekážku na prvý krát, bude robiť **pokutové cviky:** *deti do 15 rokov - 15 drepov* ***alebo*** *10 klikov, Ženy a dievčatá nad 15 rokov – 20 drepov* ***a*** *10 klikov (môžu robiť kliky na kolenách), muži 30 drepov* ***a*** *15 klikov* . **Pretekár je povinný absolvovať každú prekážku – to znamená, musí dať aspoň jeden pokus o jej zdolanie.**  Nie je možné robiť rovno pokutové cviky bez toho, aby sa aspoň raz nepokúsil o zdolanie prekážky. Vzhľadom na to, že štartovať naraz budú viacerí pretekári, treba akceptovať, že prekážky budú pretekári zdolávať v takom poradí, v akom k nim pribehnú. Prosíme o vzájomnú toleranciu a fair play. O výnimku pri Prekážke – „beh potokom“ môžu požiadať pretekári, ktorí ju nemôžu absolvovať zo zdravotných dôvodov. Túto skutočnosť treba konzultovať pri registrácii a po dohode im bude oznámená alternatíva prekážky. **Preteky sa budú konať za každého počasia**, nezabudnite si vziať náhradné oblečenie, vrátane obuvi. Bude pripravené ohnisko, môžete si priniesť veci na opekanie. V prípade extrémne nepriaznivého počasia, alebo iných nepredvídateľných okolností si organizátor vyhradzuje právo na zmenu, či zrušenie súťaže.

**Kontakt:** Ing. Zuzana Víťazková – tel: 0918398874,

**Viac info** vo vytvorenej udalosti na facebookovej stránke **Fitles – v prírode je krása (#fitles.sk)**

[**https://www.facebook.com/events/1007936133522061**](https://www.facebook.com/events/1007936133522061)

 **a** [**www.cvcadam.sk**](http://www.svsadam.sk)

 **TEŠÍME SA NA VÁS **